CELEX: 32007R0161
Language: ro
Date: 2007-02-15 00:00:00
Title: Regulamentul (CE) nr. 161/2007 al Comisiei din 15 februarie 2007 privind clasificarea anumitor mărfuri în Nomenclatura Combinată

20.2.2007   
            
            
               RO
            
            
               Jurnalul Oficial al Uniunii Europene
            
            
               L 51/5
            
         
      REGULAMENTUL (CE) NR. 161/2007 AL COMISIEI
   
   din 15 februarie 2007
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii Combinate anexate la Regulamentul (CEE) nr. 2658/87, este necesară adoptarea unor măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 a stabilit normele generale de interpretare a Nomenclaturii Combinate. Aceste norme se aplică, de asemenea, oricărei alte nomenclaturi care se bazează integral sau parțial pe această nomenclatură sau care adaugă acesteia orice fel de subdiviziuni suplimentare și care este stabilită prin dispoziții comunitare specifice, în vederea aplicării de măsuri tarifare sau de altă natură referitoare la schimbul de mărfuri.
            
         
               (3)
            
            
               În temeiul acestor norme generale, mărfurile descrise în coloana 1 a tabelului prevăzut în anexa la prezentul regulament trebuie clasificate la codurile NC indicate în coloana 2, în conformitate cu explicațiile indicate în coloana 3 a respectivului tabel.
            
         
               (4)
            
            
               Se dovedește adecvată prevederea posibilității invocării în continuare de către titular, pentru o perioadă de trei luni, a informațiilor tarifare obligatorii furnizate de autoritățile vamale ale statelor membre în ceea ce privește clasificarea mărfurilor în Nomenclatura Combinată care nu sunt conforme cu dispozițiile prezentului regulament, în conformitate cu dispozițiile articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2).
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului prevăzut în anexă sunt clasificate în Nomenclatura Combinată la codurile NC indicate în coloana 2 a tabelului respectiv.
   Articolul 2
   Informațiile tarifare obligatorii furnizate de autoritățile vamale ale statelor membre, care nu sunt conforme cu prevederile prezentului regulament, pot fi invocate în continuare, pentru o perioadă de trei luni, în conformitate cu dispozițiile articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 februarie 2007.
      
         
            Pentru Comisie
         
         László KOVÁCS
         
         
            Membru al Comisiei
         
      
   
   
      (1)  JO L 256, 7.9.1987, p. 1. Regulament, astfel cum a fost modificat ultima dată prin Regulamentul (CE) nr. 1930/2006 (JO L 406, 30.12.2006, p. 9).
   
      (2)  JO L 302, 19.10.1992, p. 1. Regulament, astfel cum a fost modificat ultima dată prin Regulamentul (CE) nr. 1791/2006 al Parlamentului European și al Consiliului (JO L 363, 20.12.2006, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Argumentarea clasificării
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Un produs lichid pe bază de produse lactate fermentate aditivate cu steroli de vegetali și aromă de fructe obținuți dintr-un preparat de fructe.
                              Compoziția este următoarea (procente în greutate):
                              
                                          
                                                      —
                                                   
                                                   
                                                      zaharoză/sirop de glucoză
                                                   
                                                
                                       
                                          12,2
                                       
                                    
                                          
                                                      —
                                                   
                                                   
                                                      lactoză
                                                   
                                                
                                       
                                          2,5
                                       
                                    
                                          
                                                      —
                                                   
                                                   
                                                      proteine
                                                   
                                                
                                       
                                          2,6
                                       
                                    
                                          
                                                      —
                                                   
                                                   
                                                      grăsimi
                                                   
                                                
                                       
                                          2,2
                                       
                                    
                                          
                                                      —
                                                   
                                                   
                                                      steroli vegetali (esteri de stanol)
                                                   
                                                
                                       
                                          3
                                       
                                    
                                          
                                                      —
                                                   
                                                   
                                                      grăsimi din lapte sub
                                                   
                                                
                                       
                                          0,2
                                       
                                    
                                          
                                                      —
                                                   
                                                   
                                                      conținut de umiditate
                                                   
                                                
                                       
                                          76,9
                                       
                                    și mici cantități de vitamine și aromatizanți.
                              Produsul e disponibil cu diferite arome (de exemplu, căpșune sau portocale). Preparatul din fructe constă într-un suc de fructe obținut din suc concentrat aditivat cu un stabilizator (pectină).
                              Produsul este prezentat în sticle de 65 ml și e destinat direct consumului ca băutură.
                           
                        
               
                  2202 90 91
               
               
                  Clasificarea e determinată de dispozițiile Regulilor generale nr. 1 și 6 de interpretare a NC și de textul poziției 2202, al subpoziției 2202 90 și al codului tarifar 2202 90 91.
                  Fiind consumat direct ca băutură, produsul trebuie clasificat la poziția 2202.
                  Produsul este exclus de la poziția 0403 deoarece esterii de stanol nu sunt substanțe de adaos de natura celor permise pentru produsele de la capitolul 4 (a se vedea Notele explicative la Sistemul armonizat aferente capitolului 4, Considerații generale, punctul I paragraful al doilea). Deci produsul nu poate fi considerat un iaurt lichid aromatizat sau aditivat cu fructe sau cu cacao care s-ar clasifica la poziția 0403.
                  Clasificarea la poziția 1901 este exclusă pentru că produsul prezintă caracteristicile unei băuturi în sensul capitolului 22 (a se vedea nota explicativă la Sistemul armonizat aferentă poziției 1901 punctul III paragraful al doilea.
               
            
                  
                              2.
                           
                           
                              Produsul cu următoarea compoziție (procente în greutate):
                              
                                          
                                                      —
                                                   
                                                   
                                                      iaurt (conținut de grăsime din lapte de 0,1 % în greutate)
                                                   
                                                
                                       
                                          76
                                       
                                    
                                          
                                                      —
                                                   
                                                   
                                                      preparat de aloe vera aromatizat
                                                   
                                                
                                       
                                          22
                                       
                                    
                                          
                                                      —
                                                   
                                                   
                                                      zahăr
                                                   
                                                
                                       
                                          2
                                       
                                    Produsul are culoare alb-verzuie. Consistența este cea a unui iaurt obișnuit. Bucăți de aloe vera sunt vizibile în produs.
                              Produsul este prezentat în recipiente de 150 g.
                           
                        
               
                  1901 90 91
               
               
                  Clasificarea e determinată de dispozițiile Regulilor generale nr. 1 și 6 de interpretare a NC și de textul poziției 1901, al subpoziției 1901 90 și al codului tarifar 1901 90 91.
                  Aloe vera nu este un fruct în sensul capitolului 8, ci o plantă de la capitolul 6. Deci produsul nu satisface textul poziției 0403.
                  Preparatele alimentare pe bază de produse lactate sunt excluse din capitolul 4 [a se vedea nota explicativă la Sistemul armonizat aferentă capitolului 4, Considerații generale, punctul I ultimul paragraf, litera (a)].
                  Produsul se clasifică la poziția 1901 deoarece conține pe lângă constituenți naturali ai laptelui și unele ingrediente de natura celor nepermise la pozițiile de la 0401 la 0404 (a se vedea nota explicativă la Sistemul armonizat aferentă poziției 1901 punctul III primul paragraf).